‘AN KAWAR DA CUTAR KURKUNU A WANNAN KASA’ – KIWON LAFIYA
Image February 20, 2013 September 22, 2013 AuwalLeave a comment
Hukumomin lafiya na kasa da ma na duniya a karshen shekarar da ta gabata sun yi iqirarin cewa a yanzu an kawar da wannan ciwon gaba-daya daga kasar nan. Hukumomin suka kara da cewa yau shekaru uku kenan ba a kawo musu rahoton wannan ciwo ba, kuma suma basu ga mai wannan ciwo ba a tsawon wannan lokaci. Don haka suke dakon manyan jami’ai na kasa da qasa daga Hukumar Lafiya ta Duniya (WHO) domin su ba wa kasar nan takardar shaidar cewa an kawar da wannan cuta baki daya daga cikinta.